Sawêg punika kula nyumêrêpi lêlampahan ing donya ingkang anèh, dene paugêraning pikiranipun bôngsa kêkalih, inggih punika ngèlmi kasampurnanipun bôngsa Asiyah, têka kawêdharakên agêgandhengan dados satunggal kalihan kawruh kagunanipun bôngsa Eropah ingkang tumindak. Inggih punika kawêdharakên kajatènipun agami, awit teyosopi ing têmbe badhe anelakakên anggènipun botên sulaya kalihan kawruh kagunan, malah anjêmbarakên polatanipun kawruh punika, sarta anêdahakên margi ingkang kalêrês dhatêng ingkang sami kasasar.